Glaukias z Aiginy

Glaukias () bol grécky sochár v 5. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Glaukias 

Glaukias, sochár z Aiginy, tvoril v 1. polovici 5. storočia pred Kr. Grécky cestovateľ Pausanias do svojej sprievodcovskej príručky po Grécku zaznamenal, že bol autorom bronzových sôch troch olympijských víťazov, ktoré videl v Olympii. Jedno z týchto diel na toto posvätné miesto venoval Gelón (bola to socha Gelóna na dvojkolesovom voze), olympijský víťaz v tethrippe. Gelón, ktorý bol tyranom v Gele a neskôr aj v Syrakúzach, dosiahol toto olympijské víťazstvo na 73. hrách v roku 488 pred Kr. Z tohto diela sa zachovali 3 veľké bloky z podstavcov, objavené v palaistre (cvičisko predovšetkým v zápasení a boxe) a tiež severne od nej. Zachoval sa aj fragmentálne čitateľný nápis.Inscriptiones Graecae, IvO 143   

Ďalšími jeho dielami boli sochy boxera Filóna z Korkyry, olympijského víťaza v rokoch 500 a 496 pred Kr. a Theagena z Thasosu, víťaza hier v boxe v roku 480 pred Kr. a v pankratiu v roku 476 pred Kr.

 Referencie a bibliografia 

Kategória:Sochári starovekého Grécka